NHL:n tähdistöottelu

NHL:n tähdistöottelu (engl. The National Hockey League All-Star Game, ransk. Match des Étoiles de la Ligue Nationale de Hockey) on National Hockey League -sarjan jokavuotinen neljän joukkueen näytösluonteinen turnaus. Siinä pyrkimyksenä on peluuttaa vastakkain niin monia liigan suurista tähdistä kuin suinkin. Joukkueiden avauskentälliset muodostetaan vakiintuneen käytännön mukaisesti yleisöäänestyksellä. NHL:n tähdistöottelu pelataan tyypillisesti keskellä kautta, tammi-helmikuussa. Se on jouduttu joskus perumaan liigan työtaistelujen ja talviolympialaisten takia. Viimeisin ottelu oli järjestyksessään 59:s.

Virallisesti tähdistöotteluja alettiin pelata 1947, mutta jo sitä ennen vastaavia kohtaamisia oli järjestetty muun muassa kuolleiden suurpelaajien muiston kunnioittamiseksi. Suosituin joukkueiden muodostamisen peruste on ollut pelaaminen itäisen ja läntisen konferenssin välillä (vuosina 1975–1993 Wales- ja Campbell-konferenssien välillä ja 1969–1974 itäisen ja läntisen divisioonan välillä). Tapahtuman historiassa on pelattu myös Pohjois-Amerikan ja Muun maailman, eli eurooppalaisten pelaajien, kohtaamisia, isäntäjoukkueen sekä muun liigan yhdistelmän pelejä sekä NHL:n ykkösjoukkueen ja kakkosjoukkueen välisiä otteluita. Vuonna 1987 tähdistöottelun asemesta järjestettiin kahden ottelun Rendez-Vous '87 -tapahtuma NHL:n tähdistön ja Neuvostoliiton välillä ja vuonna 1979 Challenge Cup, jossa NHL:n edustusjoukkue kohtasi Neuvostoliiton maajoukkueen kolmen ottelun sarjassa. Vuodesta 2011 lähtien tähdistöottelu on pelattu uudella "fantasy draft" -tyylillä. Siinä yleisöäänestyksellä valitaan kuusi pelaajaa (kolme hyökkääjää, kaksi puolustajaa ja yksi maalivahti) ja loput valitsee liigan pelaajayhteisö. Kun pelaajat on valittu, valitaan kummallekin joukkueelle kapteenit ja kapteenit sitten nimeävät pelaajat omiin joukkueisiinsa. Aikaisemmin yleisö valitsi avauskuusikon kummallekin joukkueelle, yhteensä siis 12 pelaajaa.

Tähtien kohtaaminen on nykyään leppoisa tapahtuma, jossa olennaista on oman osaamisen esitteleminen ja loukkaantumisten välttäminen. Puolustuspelaamiseen ei kiinnitetä huomiota siinä määrin kuin oikeaa kilpailutoimintaa edustavissa kiekko-otteluissa, joten maalimäärät muodostuvat usein muhkeiksi. Tähdistöottelun alkuvuosina 1940- ja 1950-luvuilla nähtiin jopa tappeluita.

Ottelutapahtumaan kuuluu taitokilpailu, jossa tähdet ottavat toisistaan mittaa esimerkiksi luistelunopeudessa tai lyöntilaukauksen lujuudessa. Edelleen tähdistöottelun yhteydessä käydään nuorten pelaajien ja nousevien tähtien ottelu. Vuodesta 1962 lähtien on valittu tähdistöottelun paras pelaaja eli MVP. Eniten MVP-valintoja on Wayne Gretzkyllä ja Mario Lemieux’llä(3). Suomalaisista vain Teemu Selänne on valittu tähdistöottelun MVP:ksi, kun hän vuonna 1998 teki ensimmäisenä eurooppalaisena All-Stars-ottelussa hattutempun.

Useimmin tähdistöottelussa esiintyneet pelaajat  

 Gordie Howe, 23 kertaa 
 Ray Bourque, 19 kertaa
 Wayne Gretzky, 18 kertaa
 Mark Messier, 15 kertaa
 Paul Coffey, 14 kertaa
 Scott Stevens, 13 kertaa
 Jean Béliveau, 13 kertaa
 Al MacInnis, 12 kertaa
 Joe Sakic, 12 kertaa
 Chris Chelios, 11 kertaa
 Nicklas Lidström, 11 kertaa
 Jaromir Jagr, 10 kertaa
 Teemu Selänne, 10 kertaa
 Patrick Roy, 10 kertaa
 Martin Brodeur, 9 kertaa
 Patrick Kane, 9 kertaa
 Mats Sundin, 9 kertaa
 Brian Leetch, 9 kertaa
 Brett Hull, 8 kertaa
 Jari Kurri, 8 kertaa

Lihavoituna  aktiiviset pelaajat

lähde: Eniten NHL All-Star otteluita – QuantHockey.com

Tähdistöottelussa esiintyneet suomalaiset 
 1982
 Campbell: Pekka Rautakallio (Calgary Flames)

 1983
 Campbell: Jari Kurri (Edmonton Oilers)

 1985
 Campbell: Jari Kurri (Edmonton Oilers)

 1986
 Campbell: Jari Kurri (Edmonton Oilers)
 Wales: Reijo Ruotsalainen (New York Rangers)

 1988
 Campbell: Jari Kurri (Edmonton Oilers)
 Wales: Christian Ruuttu (Buffalo Sabres)

 1989
 Campbell: Jari Kurri (Edmonton Oilers)

 1990
 Campbell: Jari Kurri (Edmonton Oilers)

 1993
 Campbell: Jari Kurri (Edmonton Oilers), Teemu Selänne (Winnipeg Jets)

 1994
 Länsi: Teemu Selänne (Winnipeg Jets)

 1996
 Länsi: Teemu Selänne (Winnipeg Jets)

 1997
 Länsi: Teemu Selänne (Mighty Ducks of Anaheim)

 1998
 Maailma: Saku Koivu (Montreal Canadiens), Jari Kurri (Colorado Avalanche), Jere Lehtinen (Dallas Stars), Teemu Selänne (Mighty Ducks of Anaheim)

 1999
 Maailma: Teppo Numminen (Phoenix Coyotes), Teemu Selänne (Mighty Ducks of Anaheim)

 2000
 Maailma: Sami Kapanen (Carolina Hurricanes), Teppo Numminen (Phoenix Coyotes), Teemu Selänne (Mighty Ducks of Anaheim)

 2001
 Maailma: Janne Niinimaa (Edmonton Oilers), Teppo Numminen (Phoenix Coyotes)

 2002
 Maailma: Sami Kapanen (Carolina Hurricanes), Teemu Selänne (San Jose Sharks)

Jere Lehtinen oli valittu, mutta loukkaantui.

 2003
 Itä: Olli Jokinen (Florida Panthers)
 Länsi: Teemu Selänne (San Jose Sharks)

 2004
 Itä: Kimmo Timonen (Nashville Predators)

 2007
 Länsi: Miikka Kiprusoff (Calgary Flames), Teemu Selänne (Anaheim Ducks), Kimmo Timonen (Nashville Predators)

 2008
 Itä: Kimmo Timonen (Philadelphia Flyers)

 2009
 Länsi: Niklas Bäckström (Minnesota Wild)

 2012
 Team Chara: Kimmo Timonen (Philadelphia Flyers)
 Mikko Koivu (Minnesota Wild) oli valittu otteluun, mutta hän joutui jäämään pois loukkaantumisen takia.

 2015
 Keskinen divisioona: Pekka Rinne (Nashville Predators) oli valittu otteluun, mutta hän joutui jäämään pois loukkaantumisen takia.

 2016
 Atlantin divisioona: Leo Komarov (Toronto Maple Leafs)
 Keskinen divisioona: Pekka Rinne (Nashville Predators)

 2017
 Atlantin divisioona: Tuukka Rask (Boston Bruins)
 Keskinen divisioona: Patrik Laine (Winnipeg Jets)

 2018
 Atlantin divisioona: Aleksander Barkov (Florida Panthers)
 Keskinen divisioona: Pekka Rinne (Nashville Predators)

 2019
 Keskinen divisioona: Miro Heiskanen (Dallas Stars), Mikko Rantanen (Colorado Avalanche), Pekka Rinne (Nashville Predators)
 Metropolien divisioona: Sebastian Aho (Carolina Hurricanes)

 2020
 Atlantin divisioona: Tuukka Rask (Boston Bruins) valittiin mukaan mutta perui myöhemmin osallistumisensa.
 Metropolien divisioona: Joonas Korpisalo (Columbus Blue Jackets) oli valittu otteluun, mutta hän joutui jäämään pois loukkaantumisen takia.

 2021
 Ei järjestetty

 2022
 Metropolien divisioona: Sebastian Aho (Carolina Hurricanes)
 Keskinen divisioona: Juuse Saros (Nashville Predators)

 2023
 Atlantin divisioona: Aleksander Barkov (Florida Panthers)
 Keskinen divisioona: Mikko Rantanen (Colorado Avalanche), Juuse Saros (Nashville Predators)

Katso myös 
 NBA:n tähdistöottelu
 NHL:n tähdistökentälliset

Aiheesta muualla 

 NHL-tähdistöottelun sivut
NHL:n tähdistöottelun piste-ennätykset – QuantHockey.com
Suomalaisten NHL-pelaajien pisteet tähdistöottelussa  – QuantHockey.com

Tähdistöottelut